 Akizungumza jana Dar es Salaam, Lulu alisema amejiandaa vizuri kuhakikisha anampiga Mwanne kwenye pambano hilo la raundi sita la kilo 49.“Nitamfunza Mwanne ngumi kwani nimejiandaa vema, hivyo mashabiki waje kupata zawadi ya Iddi Mosi,” alisema Lulu.Naye Mratibu wa pambano hilo, Dikumbwaya Mtengwa aliwataka mashabiki kufika kwa wingi ili kuona jinsi wadada wanavyopigana japo pia kutakuwepo na ngumi za wanaume siku hiyo.Mabondia wanaume watakaopanda ulingoni siku hiyo ni Yonas Segu atakayezichapa na Habibu Pengo katika pambano la raundi nane uzani wa kilo 63 na Nassibu Ramadhani atakayemvaa Kudura Omar pambano la raundi sita uzani wa kilo 53 na Shadrack Juma atamkayemkabili Bakari Ostadhi.Pia kutakuwa na burudani mbalimbali zitakazoambatana na sherehe ya Sikukuu ya Iddi na ulinzi ni wa uhakika.